Σαλάτα με μαυρομάτικα, μυρωδικά και κατίκι
Μια νοστιμότατη οσπριοσαλάτα που γίνεται χορταστικότατο γεύμα με λίγο ψωμί.
500 γρ. μαυρομάτικα φασόλια, 4 φρέσκα κρεμμυδάκια, ψιλοκομμένα (το λευκό και το τρυφερό πράσινο μέρος), 2 κουτ. σούπας φύλλα μαϊντανού, ψιλοκομμένα, 2 κουτ. σούπας φύλλα από μυρώνια, ψιλοκομμένα (αν δεν βρούμε μυρώνια, βάζουμε άνηθο ή επιπλέον μαϊντανό), 2 κουτ. σούπας φύλλα από μαϊντανό, ψιλοκομμένα, ή 1 κουτ. σούπας ξερός δυόσμος τριμμένος, 1 πιπεριά Φλωρίνης από βαζάκι, σε ψιλά καρέ, αλάτι, φρεσκοτριμμένο πιπέρι, χυμός από 1/2 λεμόνι, αλάτι, φρεσκοτριμμένο πιπέρι, 2 - 3 σταγόνες Ταμπάσκο (προαιρετικά), 70 ml ελαιόλαδο 70 - 80 γρ. κατίκι, 4 κουτ. σούπας κατίκι, φρεσκοτριμμένο πιπέρι
Σε μια κατσαρόλα βάζουμε τα μαυρομάτικα, τα σκεπάζουμε με κρύο νερό και τα βράζουμε για 3 - 4 λεπτά (από τη στιγμή που θα αρχίσει να κοχλάζει το νερό). Τα στραγγίζουμε, πετάμε το νερό και τα ξαναβάζουμε στην άδεια κατσαρόλα. Τα καλύπτουμε ξανά με άφθονο κρύο νερό και τα αφήνουμε να πάρουν μια βράση, σε δυνατή φωτιά. Χαμηλώνουμε τη θερμοκρασία, μισοσκεπάζουμε την κατσαρόλα και σιγοβράζουμε για περίπου 30 - 35 λεπτά, ώσπου να μαλακώσουν αλλά να μη διαλύονται. Μόλις γίνουν, τα στραγγίζουμε, τα βάζουμε σε ένα τρυπητό και τα ξεπλένουμε με κρύο νερό, για να σταματήσει ο βρασμός και να κρυώσουν. Τα στραγγίζουμε και τα βάζουμε σε ένα μεγάλο μπολ. Προσθέτουμε τα φρέσκα κρεμμυδάκια, το μαϊντανό, τα μυρώνια, το δυόσμο, την πιπεριά, αλατοπιπερώνουμε και ανακατεύουμε.Σε ένα μπολ βάζουμε το χυμό λεμονιού, αλάτι, πιπέρι, το ταμπάσκο (αν θέλουμε) και το ελαιόλαδο. Χτυπάμε καλά τα υλικά με το πιρούνι και κρατάμε κατά μέρος 4 κουτ. σούπας από τη σάλτσα, για το σερβίρισμα. Προσθέτουμε στην υπόλοιπη σάλτσα το κατίκι και συνεχίζουμε το ανακάτεμα, μέχρι να ετοιμάσουμε ένα κρεμώδες μείγμα.Ρίχνουμε στο μπολ με τα μαυρομάτικα τη σάλτσα. Ανακατεύουμε καλά και μοιράζουμε τη σαλάτα στα πιάτα.Σε κάθε μερίδα βάζουμε από 1 κουτ. σούπας κατίκι, περιχύνουμε με 1 κουτ. σούπας από τη σάλτσα που κρατήσαμε, πασπαλίζουμε με φρεσκοτριμμένο πιπέρι και σερβίρουμε. Συνοδεύουμε με ψωμί. Για πιο χορταστικό αποτέλεσμα σερβίρουμε και μερικά βραστά αυγά.
Τυρί,Φασόλια,Χόρτα , Μυρωδικά